শাহজাহান চৌধুরী (কক্সবাজারের রাজনীতিবিদ)

শাহজাহান চৌধুরী বাংলাদেশ জাতীয়তাবাদী দলের রাজনীতিবিদ, সাবেক জাতীয় সংসদের হুইপ ও সংসদ সদস্য এবং তিনি মহান মুক্তিযুদ্ধের সংগঠক। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন চট্টগ্রাম-১৮ থেকে ও ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ, ২০০১ সালে অষ্টম এবং  ২০২৬ সালে ত্রয়োদশ জাতীয় সংসদ নির্বাচনে  কক্সবাজার-৪ থেকে নির্বাচিত ৫ বারেরসংসদ সদস্য।

 জন্ম, প্রাথমিক জীবন ও পারিবারিক জীবন 

শাহজাহান চৌধুরী কক্সবাজার জেলায় উখিয়ার রাজাপালং ইউনিয়নে ১৯৫২ সালে ৩১ ডিসেম্বর জন্ম গ্রহণ করেন। তিনি জন্মভূমি উখিয়া থেকে প্রাথমিক ও মাধ্যমিক শিক্ষা শেষ করে চট্রগ্রাম কলেজ থেকে ইন্টারমিডিয়েট পাশ করে ১৯৭৫ সালে চট্টগ্রাম বিশ্ববিদ্যালয় থেকে সমাজতত্ত্ব নিয়ে বিএ (অনার্স) সম্পন্ন করেন। তার পিতা আবুল কাশেম চৌধুরী অবিভক্ত রাজাপালং ইউনিয়ন পরিষদের চেয়ারম্যান ছিলেন এবং তার পিতামহ মকবুল আহমদ চৌধুরী অবিভক্ত রাজাপালং ইউনিয়ন বোর্ডের প্রেসিডেন্ট ছিলেন। তার ভাইদের মধ্যে এডভোকেট এমকেএম শাহজালাল চৌধুরী উখিয়া উপজেলা পরিষদের চেয়ারম্যান ও কক্সবাজার জেলা আইনজীবী সমিতির ৪ বারের সভাপতি ছিলেন,এমকেএম শাহ কামাল চৌধুরী রাজাপালং ইউনিয়ন পরিষদের ৪ বারের চেয়ারম্যান এবং কনিষ্ঠ ছোট ভাই সরওয়ার জাহান চৌধুরী উখিয়া উপজেলা পরিষদের চেয়ারম্যান ছিলেন।

 রাজনৈতিক জীবন 
শাহজাহান চৌধুরী কক্সবাজার জেলা বিএনপির দুই বারের সভাপতি ও সাবেক আহবায়ক। তিনি বিএনপির তৎকালীন কক্সবাজার মহকুমা বিএনপির প্রতিষ্ঠাকালীন যুগ্ন আহবায়ক ছিলেন এবং দলকে শক্তিশালী করতে ভূমিকা পালন করেন। তিনি ১৯৭৭ সালে রাজাপালং ইউনিয়ন পরিষদের চেয়ারম্যান নির্বাচিত হন। তিনি ১৯৭৯ সালের দ্বিতীয জাতীয় সংসদ নির্বাচনে তৎকালীন চট্টগ্রাম-১৮ আসন (রামু-উখিয়া- টেকনাফ) থেকে বিএনপির হয়ে প্রথম সংসদ সদস্য নির্বাচিত হন। তিনি দ্বিতীয় জাতীয় সংসদের একজন সরকারি দলীয় হুইপ ছিলেন। ১৯৯১ সালের পঞ্চম জাতীয় সংসদ নির্বাচনে কক্সবাজার-৪, ফেব্রুয়ারি ১৯৯৬ সালের ষষ্ঠ, ২০০১ সালের অষ্টম জাতীয় সংসদ নির্বাচনে ও ২০২৬ সালে ত্রয়োদশ জাতীয় সংসদ নির্বাচনে একই আসন থেকে বিএনপি থেকে সংসদ সদস্য নির্বাচিত হন। ৫ম জাতীয় সংসদে তিনি পার্বত্য চট্রগ্রামে শান্তিপ্রতিষ্ঠার লক্ষ্যে গঠিত তৎকালীন যোগাযোগ মন্ত্রী কর্নেল অলি আহমেদ এর নেতৃত্বে সর্বদলীয় সংসদীয় কমিটির অন্যতম সদস্য এবং স্বরাষ্ট্র মন্ত্রণালয়ের সংসদীয় কমিটির সদস্য ছিলেন। ৮ম জাতীয় সংসদে তিনি গৃহায়ন ও গনপূর্ত মন্ত্রণালয় সংসদীয় স্থায়ী কমিটির চেয়ারম্যান নির্বাচিত হন। ১/১১ সরকারের সময় বিএনপির তৎকালীন মহাসচিব খন্দকার দেলোয়ার হোসেন এর সাথে থেকে দলের জন্য সংকটকালীন সময়ে তিনি পুরো চট্রগ্রাম বিভাগে দলের সমন্বয়ের দায়িত্বে থেকে দলকে ঐক্যবদ্ধ রাখতে বিরাট ভুমিকা পালন করেন।১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী এবং ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপির প্রার্থী হিসাবে পরাজিত হন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৫২-এ জন্ম
বিষয়শ্রেণী:নবম জাতীয় সংসদ সদস্য
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রয়োদশ জাতীয় সংসদ সদস্য